שמחה גתהון

שמחה גִּתְהוֹן (נולדה ב-1968) היא המייסדת ויו"ר התאגיד הממלכתי מרכז מורשת יהדות אתיופיה, אחת ממקימי עמותת עלם המסייעת לבני נוער במצבי סיכון ומרצה לחינוך באקדמיה. גתהון הדליקה משואה ביום העצמאות ה-74 למדינת ישראל, ובשנת 2022 נבחרה לרשימת הנשים החזקות ביותר בישראל של מגזין פורבס ישראל.

ביוגרפיה
גתהון נולדה בכפר סרמלה שבמחוז צפון גונדר באתיופיה, בת בכורה לסנאיט ושמשון צגהון, שעבד כמורה ופעיל ציוני. עלתה לישראל בשנת 1984, אחרי שקיבלה היתר לעזוב את אתיופיה ולנסוע ללימודים בארצות הברית. ב-1988, לאחר שנתיים במכינה ובאולפן, החלה גתהון ללמוד לתואר ראשון בעבודה סוציאלית באוניברסיטת בר־אילן. בהמשך למדה גם לתואר שני וב-2011 קיבלה תואר דוקטור בפילוסופיה של החינוך מטעם אוניברסיטת בר-אילן. מאז היא משמשת גם כמרצה בכירה בבית הספר לחינוך במרכז ללימודים אקדמיים אור יהודה, אוניברסיטת בר-אילן ובמכללת סמינר הקיבוצים.

בשנת 2014 מונתה לנציגת הציבור בוועדת סל התרופות לשנים 2014 ו-2015.

בשנת 2022 נבחרה גתהון להדליק משואה בטקס יום העצמאות ה-74 למדינה. בנימוקי הוועדה לבחירת משיאי המשואה נכתב: "מודל לבני ולבנות קהילת יוצאי אתיופיה".

ביוני 2022 הוציאה גתהון ספר ביחד עם עדנה בוסטין בשם "שונים אבל דומים, דומים אבל שונים"

בדצמבר 2022 קיבלה גתהון את אות החוסן מהאקדמית חמדת. (2022)

בפברואר 2023 יצא לאור הספר "עיונים בתולדות בתה ישראל" בעריכתה בשיתוף עם תמר גרדן.

חיים אישיים
גתהון נשואה לזלאלם, בנו של ד"ר טלהון גתהון, שהיה רופא הקהילה באתיופיה. אם לשתי בנות ומתגוררת בחולון. ביתה שקד השתתפה כקצינה העומדת בחזית טקס הדלקת המשואות בשנת 2021. אחיה של גתהון הוא שאול צגהון, חבר מועצת העיר רחובות.

קישורים חיצוניים
שנה אחרי שבתה כיכבה בטקס: שמחה גתהון מחולון תדליק משואה ביום העצמאות
 "הכל מההורים": העולה שהפכה למרצה לחינוך
 
 באופן אישי - שיחה עם שמחה גתהון

הערות שוליים

חוקרות חינוך ישראליות
אנשי חינוך ישראלים
נשות חינוך ישראליות
פעילות חברתיות ישראליות
בעלות תואר דוקטור מאוניברסיטת בר-אילן
בעלי תואר דוקטור מאוניברסיטת בר-אילן
ישראליות ילידות אתיופיה
ישראלים ילידי אתיופיה
יהדות אתיופיה בישראל
משיאי משואה ביום העצמאות: 2022
עולות בשנות ה-1980
עולים בשנות ה-1980
חוקרי חינוך ישראלים
פעילים חברתיים ישראלים
מייסדות עמותות ישראליות
מייסדי עמותות ישראלים
מנהלי מוזיאונים בישראל
חולון: אישים
דירקטוריות ישראליות
דירקטורים ישראלים
ישראליות שנולדו ב-1968
ישראלים שנולדו ב-1968